ming030890/wiki-yue-high-quality huggingface dataset:
徐兆兒

徐兆兒，香港親中派政治人，香港再出發大聯盟發起人之一。
徐偉賢

徐偉賢（Peco Chui，1978年9月13號—）係香港男唱作人，亦係一名基督徒。
徐光義

徐光義（6月30號—）係台灣結他手同埋詞曲作家。
日圓5算攻略（關西篇）

《日圓5算攻略（關西篇）》（英文：Good Deal in Japan (Kansai)，好好制作Youtube頻道用名《日圓5算攻略 - 關西篇》）係一套由好好制作製作嘅遊埠節目，由陳約臨主持，《日圓5算攻略（東京）》續作。節目由2023年2月13號到2月24號，逢禮拜一到五 21:00-21:25，喺香港奇妙電視有限公司嘅HOY TV首播。節目主持會介紹日本關西抵買抵食嘅地方。
日子

日子係日曆入面特定一日，兩個日子之間隔幾多日可以去計，譬如「2024年9月14號」嘅十日之後就係「2024年9月24號」。就算同一個時間，唔同時區都可以係唔同日子，譬如偷襲珍珠港用夏威夷時間計係1941年12月7號，但用日本時間計係1941年12月8號。
日圖士福

日圖士福（英文：Uttlesford）係英國一個非都市區，屬於雅息士郡，人口約85,100。
日夜

日夜講時間，遍及日頭同夜晚。

英文
英文叫day and night。
日岡夏美

日岡夏美 ，係日本嘅一個女藝人同埋配音員。
日峰行動

日峰行動（香港傳媒叫佢做光明頂行動；英文：Operation Solarpeak）係香港警務處為咗應對喺2014年下半年發生嘅佔領中環同埋演變做之後嘅雨遮革命而部署嘅行動，有關行動喺2014年年頭部署，到同年12月16號解散。有關行動嘅「特別調查組」隸屬喺刑事總部轄下，由有組織罪案及三合會調查科同各區刑事偵緝人員近兩百個人員組成。
日圓5算攻略（東京）

《日圓5算攻略（東京）》（英文：Good Deal in Japan (Tokyo)，好好制作Youtube頻道用名《日圓5算攻略 - 東京篇》）係一套由好好制作製作嘅遊埠節目，由陳約臨主持。節目由2022年12月19號到12月30號，逢禮拜一到五 21:00-21:25，喺香港奇妙電視有限公司嘅HOY TV首播。節目主持會介紹日本東京抵買抵食嘅地方。
朴正炫

朴正炫，係大韓民國嘅一個女藝人同埋歌手。
朴梓善

朴梓善，係大韓民國嘅一個女藝人同埋歌手。
朴樹

朴樹（粵拼：pok3 syu6；學名：Celtis sinensis），又嗌中國相思樹、沙朴，簡稱朴，係榆科朴屬嘅落葉喬木，原產喺中國大陸嘅淮河流域，同埋長江中下游到華南，以及越南同老撾。
佢係鄉土樹種兼淨化環境植物。香港原生樹，市內常見。

樣
植株高達20m。樹皮平滑，灰。樹枝係平面開出嚟，一年生枝披密毛。葉互生，革質，中間部分以上嘅位有鋸齒，長3～10cm，闊15～40mm；成樖嘢可以俾雀仔嚟唞吓。花雜生，生喺嗰年出枝嘅葉杈之間，每次出1～3朵；每年4～5月開花。果屬核果，單生或雙並生，似波子，熟時轉紅；每年9～11月結果。籽有窿同肋，較粗糙。

用途
梗皮可以做人造紙或人造棉、成條梗可以拎去工業用；果可以榨油整成電油。根同皮可以做藥；葉可以整成土製農藥，專殺紅蠄蟧。

淨化環境植物
佢之所以嗌淨化環境植物，係因為佢可以好犀利噉抵抗到SO2、Cl2等有毒氣體。佢唔單止可以抵抗到好犀利嘅烈風之外，重可以抵抗到煙塵同有毒氣體。而樹齡方面都好長吓。
朴正民

朴正民，係大韓民國嘅一個男藝人同埋演員。
斑頭雁

斑頭雁（學名：Anser indicus）係一種雀，亦係鴨科雁屬嘅一個品種，原產東亞。
斑鳩

斑鳩，雀一種，鳩一種，外形似鴿。生物而言，歸鳩鴿科鴿屬，拉丁學名Columba palumbus。亦有學名斑尾林鴿。
英文叫wood pigeon。
斑馬線

斑馬線(粵拼：baan1 maa5 sin3) 係畀行人可以直接過馬路嘅設施，因為路面會油上斑紋，睇落有啲似斑馬，所以就叫斑馬線。
香港嘅斑馬線係冇紅綠燈，只係有黃燈提醒司機減速，地面油白色斑紋，同時兩邊有「之」字綫。根據運輸署道路使用者守則，「如果有人喺斑馬綫上，就要停車，畀行人過馬路。」
喺中國大陸，家下大都市街頭一啲斑馬線前都有寫「禮讓行人」四字嚟提醒司機減速或停車，畀行人過馬路。
斑鰭擬冰杜父魚

斑鰭擬冰杜父魚係輻鰭魚綱鮋形目杜父魚亞目杜父魚科嘅其中一種，係亞熱帶海水魚，分佈喺東太平洋加拿大卑詩省夏洛特皇后群島、Tasu群島至墨西哥下加利福尼亞半島海域，棲息深度33-373米，體長可達14公分，棲息喺沙底層底層水域，食蝦子，生活習性不明，可作為觀賞魚。

參考文獻
温妮·芙羅伊斯（Ranier Froese）、丹尼·波利（Daniel Pauly）主編，2014年5月版。世界魚類數據庫嘅頁面：Icelinus tenuis。
斑蝶科

斑蝶（Danainae）係一個科嘅蝴蝶。
斑馬牌

斑馬牌（英文：Zebra Co., Ltd，日文：ゼブラ株式会社）係日本一個文具牌子，1914年喺東京創立，而家主要生產原子筆、鉛芯筆、墨水筆、科學毛筆、啫喱筆、水筆同熒光筆。
戴德金

戴德金（Richard Dedekind，1831年10月6號—1916年2月12號）係德國數學家，高斯嘅學生，主要研究抽象代數、代數數論。
戴志强

戴志强係香港親中派政治人物兼商界人士。

選舉經歷
喺2021年9月，佢當選成為香港特别行政區選舉委員會金融服務界委員。
戴寧

戴寧，台灣政治人物，曾經做過嘉義市議員。喺2012年，佢因為以親友人頭虛報方式，欺詐請領助理補助費超過500萬元，嘉義地檢署去到2022年5月11號依照犯貪污治罪條例詐領財物等罪起訴，求處重刑24年。
戴展華

戴展華（1952年8月24號—）係香港鄉事派政治人，喺香港出世，老豆戴均係元朗鄉紳。
1985年當選做元朗區議會議員。同年9月由選舉團晉身立法局。1988年連任立法局議員。1991年喺立法局新界西直選入面當選，冇耐之後就以「私人理由」放棄議席。其後俾人揭發用假文件攞到律師資格，俾法庭裁定5項偽造文件冒充律師資格同向律師公會發假誓等罪成，1993年3月被判即時坐花廳9個月。2005年因為擔保均來集團茵翠豪庭項目被頒令破產。
戴思聰

戴思聰（1939年—2010年7月18號），原名戴斯聰，係聲樂先生，1962年來香港，喺邵氏做過幕後代唱；後嚟去日本學音樂，返港後1976年開始教唱歌，第一名學生係張明敏。八九十年代培育出多位天皇天后巨星，包括王菲、黎明、劉德華、梅艷芳等，被譽為「香港樂壇教父」。佢收尾幾年，同學生陳曉東、鄭嘉穎因合約糾紛，又被叫做「樂壇吸血鬼」。
2010年7月17號戴思聰凌晨心臟病發昏迷，家人即刻叫十字車送入律敦治醫院，其間心臟兩度停頓。經過33個鐘搶救，18號上晝8點35分因急性冠心病引發併發症終告不治，終年70。

屋企人
老婆係許梅德，佢兩個女戴蘊慧（又名戴真真）同戴辛尉（原名戴蘊詩，又名戴葳葳）都係歌手。
戴恩玲

戴恩玲（英文：Anna Tai，1975年6月6號—），係香港1990年代女歌手，代表作品係卡通片《飛天少女豬事丁》主題曲《愛心一百次》。

簡歷
戴恩玲喺香港出世，祖籍廣東河源紫金。佢中學讀可立中學，讀緊書嗰陣代表學校參加聯校音樂比賽攞到亞軍，畀做嘅評判唱碟監製安格斯賞識，之後入咗樂壇。佢喺1993年同星光唱片簽約，出過單曲，1994年改簽華星唱片。
戴恩玲先後喺1995年同1996年出過大碟同EP，不過嗰時反應麻麻，只係得兒歌《愛心一百次》比較多人識，結果佢喺1996年退出樂壇。網上流傳話佢經已嫁咗人，住緊半山區，仲生咗兩個仔女。
星火燎原

星火燎原係香港商業電台一個財經廣播電台節目，由火燎森主持，定時凌晨12點半播出。《星火燎原》有主持人個人風格，聽眾對象以八十後為主，佢哋都以網誌留言方式做互動交流。
《星火燎原》除咗直播節目，亦有透過Hong Kong Toolbar免費重播。
《星火燎原》以前另外有個孫柏文一齊唱雙簧，而家改咗女性嘉賓主持。
星球大戰

《星球大戰》（英文：Star Wars），簡稱《星戰》，係美國導演佐治魯卡斯創作嘅科幻電影系列。除咗電影之外，仲有一連串嘅小說同埋卡通片。自從Lucasfilms喺2012年畀迪士尼收購後，已經推出咗4部電影（兩部係主線天行者電影，另外兩部係外傳）。2019年12月將會推出主線嘅第9集，亦都會係有關於天行者系列嘅最後一集《星球大戰：天行者堀起》（暫譯）。而同一時間迪士尼亦都拍緊一套有關經典角色Boba Fett嘅故鄉同埋佢族人嘅最新電視劇，名為The Mandalorian，第一季會喺2019年年尾喺Disney+推出。

電影
星球大戰主線電影而家有九部曲，初頭拍第四到六集先，再拍返前傳一到三集，跟住至繼續拍第七至第九集。
第四部：《星球大戰：新的希望》（1977）
第五部：《星球大戰：帝國反擊戰》（1980）
第六部：《星球大戰：武士復仇》（1983）
第一部：《星球大戰前傳：魅影危機》（1999）
第二部：《星球大戰前傳II：複製人侵略》（2002）
第三部：《星球大戰前傳III：黑帝君臨》（2005）
第七部：《星球大戰：原力覺醒》（2015）
第八部：《星球大戰：最後絕地武士》（2017）
第九部：《星球大戰：天行者崛起》（2019）

未來動向
Lucasfilms有計劃拍新嘅星球大戰電影系列，而呢系列嘅電影會有一條新嘅時間線，即係比現有星球大戰電影系列早大概幾百年，尤達大師仲係中年嘅銀河共和國時期[未記出處或冇根據]。
星球大戰前傳II：複製人侵略

《星球大戰前傳II：複製人侵略》（Star Wars Episode II: Attack of the Clones）係一套2002年嘅電影，由佐治魯卡斯所編導，係《星球大戰》系列中第五部上映嘅電影。
星球大戰前傳：魅影危機

《星球大戰前傳：魅影危機》（Star Wars Episode I: The Phantom Menace）係一套1999年嘅電影，由佐治魯卡斯所編導，係《星球大戰》系列中第四部上映嘅電影。愛好者鍾意叫做TPM。2012年2月10號（香港係2月9號）以3D版重新上映。
星火同盟

星火同盟（英文：Spark Alliance），係個喺香港嘅非牟利組織，旨在幫抗爭者，包括提供喺被捕後嘅支援，同埋畀受到檢控嘅抗爭者膳食同交通津貼，主要幫「13+3」以外嘅政治犯，例如2016年旺角衝突等等嘅抗爭者。佢喺2019年反修例運動入面亦幫過好多抗爭者。

成立原因
由於有好多旺角衝突嘅示威者冇人幫，加上有位創辦人受其他人幫過，想將自己受過嘅，都帶畀旺角衝突等等嘅抗爭者。所以，星火同盟就成立咗。

被控洗黑錢事件
2019年反修例運動入面，星火同盟喺支援被捕示威者嘅工作上有好大嘅貢獻，亦收到好多支持者嘅捐款。11月21號之後，星火同盟喺匯豐銀行嘅戶口被銀行停用，理由係戶口用途唔符合當初申請嘅用途，銀行亦因為見到戶口有頻繁嘅現金交易而向警方舉報。12月19號，警方拘捕咗星火同盟四位成員，話佢哋將基金入面嘅資金攞去做私人投資，懷疑同洗黑錢有關，同時凍結星火同盟約莫七千萬港紙資金。
星獸浩劫

《星獸浩劫》（Riddick）係一部2013年美國科幻驚悚電影，由David Twohy做導演，套片係「Riddick」系列嘅第3集。主演係雲迪素。
星煥國際

星煥國際有限公司（英文：Stars Shine International Ltd.）係香港一間唱片公司，成立於2010年。2012年7月4號，成立分支廠牌星揚娛樂。2013年12月31號停止運作，同日將所有業務轉到TVB旗下唱片公司星夢娛樂集團有限公司。

記事
2010年7月3號︰星煥國際有限公司正式成立，關心妍、鄭欣宜、吳若希同陳法拉加盟。
2010年10月11號︰發行公司旗下首張專輯。
2011年3月4號︰許廷鏗正式加盟星煥國際。
2011年6月26號︰農夫同樂瞳加盟星煥國際，並確定關心妍同星煥國際提前解約。
2011年11月18號︰鍾嘉欣正式加盟星煥國際。
2011年12月15號︰江若琳正式加盟星煥國際。
2012年2月6號︰胡鴻鈞正式加盟星煥國際，同日亦係星煥國際嘅春茗。
2012年5月4號︰星煥國際秘密訓練嘅Super Girls正式出道。
2012年7月4號︰星煥國際兩週年慶及成立分支廠牌星揚娛樂，席上亦宣佈農夫、吳若希、胡鴻鈞、樂瞳同陳法拉加盟子公司。
2012年8月31號︰農夫同星揚娛樂提前解約。
2012年9月30號︰陳法拉約滿星揚娛樂。
2012年10月3號︰謝安琪正式加盟星煥國際。
2013年2月21號︰謝文欣正式加盟星揚娛樂，同日亦係星煥國際嘅春茗。
2013年10月22號︰TVB為將星夢幫私有化，宣布成立星夢娛樂集團有限公司，吸納星煥國際旗下藝人。
2013年11月15號︰星煥國際宣布同旗下歌手提前解約，以便全體歌手（除謝安琪及Super Girls）喺2014年起轉移至星夢娛樂。
星王朝

星王朝（英文：Mega-Vision Project Workshop）係香港導演王晶旗下嘅影視製作公司，主要製作電影，亦有製作電視劇，旗下亦有一班嚟自香港同中國大陸嘅藝人。
星球大戰前傳III：黑帝君臨

《星球大戰前傳III：黑帝君臨》（Star Wars Episode III: Revenge of the Sith）係一套2005年嘅電影，由佐治魯卡斯所編導，係《星球大戰》系列中第六部上映嘅電影。
日本推理文學大獎

日本推理文學大獎（日文：日本ミステリー文学大賞(Nihon Misuterī Bungaku Taishō)）係每年由光文文化財團頒發，旨在鼓勵優秀嘅推理小說而響1998年設立嘅創作文學獎。
日本推理文學大獎分成普通獎（頒畀在世嘅作家）同特別獎（頒畀過咗身嘅作家）。

歷年得主
呢版要更新，以反映最新情況。加完料之後唔該拎走個模。
日本捕鯨

20世紀，日本大規模投資捕鯨業，直至國際捕鯨委員會（英文：International Whaling Commission）喺1986年禁止為止。而日本繼續以科學研究做理由，用日本鯨類研究所嘅名義繼續捉鯨魚。而劏出嚟嘅鯨魚肉就會賣畀酒樓同埋舖頭。雖然喺國際捕鯨委員會嘅協議之下係可以，不過大多數嘅成員國都反對。2014年三月國際法庭裁定日本喺南大洋捉鯨魚，唔係為咗科學研究，同時禁止日本定喺南大洋繼續捉鯨魚。
出海捉鯨魚成為支持捉鯨同埋反對者嘅衝突點。環保組織、科學家同埋一啲國家反對日本捕鯨，覺得所謂嘅科學研究係冇必要，實質上只係為咗做生意嘅商業捕鯨。
日本咁講：捉鯨係可持續嘅，同埋需要科學數據去管理鯨魚嘅數目，重話反對者純粹係基於文化上嘅唔同，同埋感性咁將鯨魚擬人化。
日本數碼鬅客

日本數碼鬅客（Japanese cyberpunk）泛指源自日本嘅數碼鬅客作品。
日本文化

自從明治維新起，日本文化就一路變為主要受西方世界影響，例如大量噉用片假名嚟寫英文字詞。可以睇埋脫亞論。
日本徽

日本徽，卽菊花紋章，係日本用左菊花做佢地嘅家紋，通常係指日本皇室嘅家徽。
不過日本嘅法律並冇確立正式嘅國徽，因此，日本人就用日本皇室嘅家徽--「十六瓣八重表菊紋」，即係菊花紋章就比人做佢地嘅國家徽章。
日本政區

日本政區主要分做三個層級：一級政區有47個，合稱都道府縣；二級政區主要係郡同支廳，但大多已經虛級化；三級政區包括市、町、村，而市可以再分做政令指定都市、中核市、特例市同（普通嘅）市四個類別。
日本旗

日本旗又叫做「日章旗」（日の丸，日之丸），旗面個底色係白色，中間重有個紅日。呢張旗喺8世紀就開始用，嗰時叫做「天皇旗」。由19世紀中開始，日章旗慢慢成為代表日本嘅旗幟。
東方紅藥業

東方紅藥業係香港一間中藥企業集團公司，1971年開張，靠開舖賣藥材蔘茸海味起家，之後搞埋生產業務。
到1994年，創辦人陳學良將控制權賣咗畀炒家馮國保，短短幾個月之後，馮氏又將東方紅賣畀同佢相熟，人稱「神童輝」嘅羅兆輝，成為新股東，但1997年嘅金融風暴令到羅兆輝投資失利，最後將東方紅賣畀「殼王」陳國強。
經過幾次轉手之後，依家嘅東方紅係俊文寶石全資嘅附屬公司，俊文寶石嘅大股東係同陳國強友好嘅葉家海。

碎料
羅兆輝入主東方紅之後，曾經請到老死劉鑾雄嘅女朋友李嘉欣遠赴埃及同捷克等國家拍廣告，非常揼本。
東方神起

東方神起（韓文：동방신기，英文：TVXQ!，日文：東方神起(Tōhō-shinki)），係SM娛樂旗下男團，2004年出道，現任成員有隊長瑜鹵允浩同埋主唱最強昌珉，出道至今攞過金唱片獎唱片大賞、首爾歌謠大賞同埋SBS歌謠大戰大賞等獎項。日文團名係Tohoshinki，英文團名係TongVfangXienQi，簡稱TVXQ!、DBSK，至於團名嘅意思係「東方之神崛起」。

簡介
東方神起被認為係韓國第二代偶像團體入面最為成功嘅男團之一，最初嘅成員有瑜鹵允浩、英雄在中、秘奇有天、細亞俊秀、最強昌珉，當時最大嘅特色就係五人和聲。出道初期，東方神起主要係走饒舌搖滾（Rap Rock）路線，響2004年憑單曲《HUG》出道，一出道就獲得關注， 響MIAK月度音樂排行榜上排名第四。
之後發行嘅《Tri-Angle》同《Rising Sun》都響韓國大賣，銷量都超過十萬張。而到2006年發行嘅《"O"-正.反.合.》，令東方神起人氣急升，橫掃樂壇多個獎項，有金唱片獎、首爾歌謠大賞等；2008年發行嘅《MIROTIC》，係東方神起傳唱度同埋下載次數最高嘅歌曲，攞到金唱片獎，亦獲得音樂評論界一致好評。
東方神起響2006年以《Heart, Mind and Soul》開始進軍日本市場。2009年，東方神起響日本發行嘅單曲《神起密碼》，打入Oricon排行榜第二名，響日本獲得廣泛關注。2010年響日本發行嘅精選輯《神起精選 2010》登上Oricon週間最高第1名，並成為外國藝人響日本銷量最高嘅大碟，直至2020年畀BTS嘅《Map of the Soul: 7 ~The Journey~》打破。
2009年，成員英雄在中、秘奇有天、細亞俊秀同SM有合約糾紛，宣佈離開SM，另組團體JYJ。之後東方神起響2011年發行單曲《Tone》回歸樂壇，以二人男團繼續活動，並響日本登上Oricon 月榜榜首。同年發行嘅《Keep Your Head Down》，響韓國大賣20萬張，成為2011年第三大暢銷專輯，仲連續兩個禮拜登上Gaon專輯排行榜第一名。2013年發行嘅《TIME》成為佢地銷量最快嘅單曲， 再次登上Oricon月榜榜首。

成立
隨住男團H.O.T同神話分別響2001年同2003年宣佈唔同SM娛樂續約，SM娛樂製作人李秀滿為咗保持SM響韓國音樂市場上嘅競爭力，被迫展開籌備成立新男團嘅計劃。最終佢響四個培訓隊入面揀咗5位由15歲至17歲嘅少年組成呢個新男團。第一位加入嘅成員係金俊秀（16歲），佢由11歲開始就成為SM旗下練習生，之後曾經同晟敏、銀赫（現Super Junior成員）組成團體「R&B三人組」，響2002年嘅真人騷節目Survival Audition – Heejun vs. Kangta，世紀之戰第一次亮相。第二位加入嘅成員係鄭允浩（17歲），佢響1999年獲得SM Best選拔大會舞蹈獎冠軍而畀SM發掘，曾經寄宿響金俊秀屋企，佢同第三位加入嘅成員金在中（17歲）都係響2001年開始成為SM旗下練習生，兩個人響2002年成為神話嘅伴舞，兼且響同年同希澈、強仁（現Super Junior成員）加入企劃組「Four Season」，本身已經打算出道，不過最後計劃流產。第四位加入嘅成員沈昌珉（15歲），響學校打羽毛球個陣畀星探發掘，並響2002年開始成為練習生，而最後一位加入嘅成員朴有天（17歲），響獲得KBN青少年歌唱大賽獎後引起SM注意，響2003年上旬成為SM練習生。
至於團名方面，由於李秀滿想打入海外亞洲音樂市場，於是想改個漢字名，最初定嘅團名有「五臟六腑」（오장육부）、「傳吃鯨」（意思係食咗傳說活著嘅鯨魚）、「SM5」，但因為感覺幼稚而打算改叫「東方不敗」（동방불패），嚟自金庸小說《笑傲江湖》嘅反派角色「東方不敗」，本身已經諗住用呢個名出道，李秀滿甚至前往電影工作室有限公司（呢間公司係電影《笑傲江湖》嘅製作方）以獲得版權。李秀滿後嚟認為「東方不敗」嘅漢字寫法唔夠美觀，最終改以「東方神起」（동방신기）作為團名，係第一個用漢字作為團名嘅韓國男團。

2003年－2005年：早期活動
2003年12月26號，東方神起登上SBS電視台嘅特別節目「BoA & Britney Spears Special Showcase」，呢個節目由BoA同埋布蘭妮·斯皮雅斯主持，佢地演唱聖誕歌《OH,Holy Night》，係佢地第一次亮相。

成員變遷表
注：
橙線：舞台回歸。
黃線：服兵役。
東方盟

東方盟（Дорнод аймаг）係蒙古一盟，首府喬巴山。
東方海岸

東方海岸係澳門一個私人房屋，響澳門半島花地瑪堂區俾若翰街（沙梨頭北街）、筷子基巷、筷子基街。

意外
2018年2月10號，東方海岸地盤有雜物火燭事件，之後消防話，接報到場之後地盤工人已經自己將火救熄，地盤二十、廿一、廿五、廿六樓加埋有四層都有燒過嘅痕跡，消防認為火警起因有可疑，懷疑事件可能係地盤工人同判頭之間嘅糾紛引起，火警入面冇人受傷，事件交畀司法警察局跟進調查。
朴泳孝

朴泳孝(박영효，1861年—1939年9月21號)，字子純、無量，號春皐，玄玄居士，朝鮮京畿道水原出世，係朝鮮王朝‎末期到朝鮮日佔期政治人物，是朝鮮王朝‎末期嗰開化派黨員嘅一人。日韓合邦後嘅曾改日本名山崎永春。
1872年朴泳孝為朝鮮王朝‎25任王哲宗的庶女永惠翁主嗰結婚，1882年波見日本使臣同船上是太極旗嗰昌作，其是韓國現行國旗。朴泳孝回國後企圖推動現代化政策同保守派嗰强力反發，1884年10月朴泳孝與金玉均等開化黨成員發動甲申政變，但是3日後嗰鎭壓。
但甲申政變失敗後日本亡命，1894年歸國。1888年朴泳孝向高宗提出十三萬字疎「開化上疏」發送，他嗰要求廢除身份制度、建立現代化國家、以富國強兵方式建立獨立自主的朝鮮等。1894年8月內務大臣，1896年臨時總理大臣。同年8月日本出國及1907年歸國。
日韓合併後，朴泳孝受封日本國侯爵，1911年被任朝鮮貴族會會長，1918年出任朝鮮銀行理事。1928年被任日本貴族院議員。1939年9月21號歿。
朴海允

朴海允，係大韓民國嘅一個女藝人同埋歌手。
朴海秀

朴海秀，係大韓民國嘅一個男藝人同埋演員。
朴燦烈

朴燦烈（廣東地區讀piu4 caan3 lit6，港澳地區讀pok3 caan3 lit6；韓文：박찬열／朴찬열 Pak Jan-yeol；1992年11月27號—）係韓國男歌手，2008年通過S.M.Casting System進入韓國娛樂公司SM Entertainment做練習生，2012年以男子組合EXO出道，係EXO-K隊嘅成員，係呢隊嘅主Rapper、副主唱同門面擔當。
朴燦烈喺韓國電視台SBS嘅節目《叢林的法則》2014年1月10號播出嘅內容中提到本名찬열係純韓文名，冇對應嘅漢字，係알찬열매（繁盛果實嘅意思）嘅縮略語。而燦烈係中國媒體同擁躉音譯嘅，唔係本名亦唔係藝名。
朴燦烈嘅家姐박유라（音譯：朴宥拉）係韓國電視台YTN嘅新聞主播，長相甜美，喺EXO擁躉圈度幾有知名度。
朴洛俊

朴洛俊，係大韓民國嘅一個男藝人同埋歌手。
朴炯植

朴炯植（粵拼：pok3 gwing2 zik6），係大韓民國嘅一個男藝人同埋歌手。
朴正熙

朴正熙（박정희，1917年11月14號—1979年10月26號）係韓國軍人兼政治人。1963年到1979年做大韓民國總統，佢係一位頗具爭議性嘅總統。
朴正熙響1961年搞政變，成為韓國實際話事人，但美國甘迺迪政府施壓，原先民主政府先得以恢復。之後1963年南韓總統選舉，朴正熙當選總統。之後連任到1979年。
做總統期間，朴正熙將韓國脫貧，即「漢江奇跡」，令韓國經濟迅速發展。另一方面，佢實行鐵腕統治，通過犧牲民主嘅專制制度嚟追求經濟嘅高速增長，而被稱為獨裁者。
1968年，朝鮮金日成政權暗殺朴正熙唔成功；之後1974年再次暗殺，佢老婆陸英修死咗。
1979年10月26號，朴正熙俾中央情報部長金載圭暗殺死咗。
朴正熙同陸英修有兩個女（朴槿惠、朴槿令）一個仔（朴志晚），朴槿惠喺2013年上任韓國總統，係韓國第一個女總統、第一個被彈劾落台嘅總統。
朴正花

朴正花（韓文：박정화，英文：Park Jeong-hwa；1995年5月8號—），藝名正花（정화），係韓國女藝人，亦係女子組合EXID其中一位成員，2012年出道。

演出
呢個表唔完整，歡迎加料。
朴炡禹

朴炡禹，係大韓民國嘅一個男藝人同埋歌手。
朴浩山

朴浩山，係大韓民國嘅一個男藝人同埋演員。
擬態薄躄魚

擬態薄躄魚（學名：Histiophryne psychedelica）係躄魚科薄躄魚屬嘅其中一個種。
擬棘茄魚屬

擬棘茄魚屬（學名：Halieutopsis）係鮟鱇目棘茄魚科嘅其中一個屬。
擬小鱗尖牙鱸

擬小鱗尖牙鱸（學名：Synagrops pseudomicrolepis）係發光鯛科尖牙鱸屬嘅其中一個種。
擬態

擬態（英文：mimicry）係指一啲透過「扮成第種生物」嚟保護自己嘅防衛機制。
一個擬態現象要有以下三者：獵食者、受擬態者同埋擬態者。獵食者會喺捕食嘅過程當中學識受擬態者唔好食、有毒或者難捉，有咗呢啲唔好嘅經驗搞到佢之後會避免捉個樣同受擬態者相似嘅生物，而擬態者就因爲個樣生得似受擬態者，而變相冇咁易俾獵食者捕食。

貝氏穆氏
内文：貝氏擬態同穆氏擬態
貝氏（Batesian）擬態指冇威脅性、冇毒嘅物種，生到好似一啲有威脅性、有毒嘅物種噉嘅樣，起到狐假虎威嘅作用；要做到貝氏擬態，受擬態者數量要夠多，而且兩個物種要住喺相近嘅地方。例如乸嘅金斑蛺蝶（Hypolimnas misippus）個樣生得好似有毒嘅虎斑蝶（Danaus genutia）噉；乸嘅玉帶鳳蝶（Papilio polytes）個紅紋嘅樣似有毒嘅紅珠鳳蝶（Pachliopta aristolochiae）等等。
穆氏（Müllerian）擬態指兩種或者兩種以上都係有威脅性、有毒嘅物種，彼此之間個樣生得似－互相係對方嘅擬態者同受擬態者；佢哋色水通常都好鮮艷或者有對比色，彼此擬態令到啲獵食者唔使食咁多個體就經已學識唔好再食佢哋，加強咗警戒色嘅效果。例如有毒嘅紫斑蝶屬（Euploea）當中嘅物種彼此之間有相似嘅色澤呀噉。

攻擊型
内文：攻擊型擬態
攻擊型（aggressive）擬態係指捕食者扮到好似無害嘅噉，藉此引佢哋啲獵物放鬆戒備。例如蘭花螳螂噉，蘭花螳螂會爬上去植物嘅枝嗰度，尤其會想搵有花嘅植物，然後佢就會用佢後面兩對腳捉實樖植物，再係噉咦左右擺動，令自己望落更加似朵喺風入面擺動嘅花噉；通常好快就會有啲細隻昆蟲，例如係蜜蜂同各種嘅蝴蝶呀噉，會飛近佢度，最後佢會一嘢伸出佢最前嗰兩隻手，將隻獵物捉住，例如蘭花螳螂（Hymenopus coronatus）就係噉。
擬斑馬

擬斑馬，又叫做南非斑驢，係平原斑馬嘅一個亞種，肩高1.3米左右，體重250至300公斤。前半身有黑白紋，後半身褐色，而頭骨同嘶叫聲好似驢仔。擬斑馬嘅英文名Quagga，就係源自南非原居民柯依族（Khoi）對佢哋嘅稱呼，表示佢哋獨特嘅嘶叫聲好似驢仔。

絕種原因
荷蘭殖民者喺1652年移往南非之後，以當地嘅原住居做奴隸。渠地發現有好多擬斑馬之後，就開始大肆獵殺，食肉剝皮。博物學家威廉‧巴切爾1811年去咗南非，見到有人將15,000隻擬斑馬迫埋一堆，用來福槍射死澌。南非最後嗰隻野生擬斑馬喺1878年俾人殺咗。
倫敦動物園喺1851年買咗隻擬斑馬乸，養咗差唔多20年，到1858年又買隻公嘅返嚟，希望佢哋繁殖，但係事與願違。而我哋而家所見到嗰張，係當時唯一嘅影相記錄。
渠喺1872年歸西之後，歐洲養嘅擬斑馬剩返2隻，其中1隻乸住喺德國柏林動物園，1875年瓜柴。
而全世界最後嗰隻乸，喺1867年喺荷蘭阿姆斯特丹動物園開始養，直到1883年8月12號死為止。

再生計劃
有科學家為咗令擬斑斑馬重生，喺1987年展開一個「擬斑馬計劃」（ Quagga project），計劃召集人係當時南非博物館嘅雷恩哈德‧洛先生。
洛先生本身亦係剝製多個擬斑馬標本嘅專家，剝製過程中將標本上黐住嘅斑馬肉抽出嚟，經DNA分析後認為擬斑馬係平原斑馬嘅一個亞種，打算透過草原斑馬之間嘅雜交，令佢哋復活。但係計劃需時，而家仍然搞緊。
喺倫敦自然歷史博物館度影嘅擬斑馬標本
擬核

擬核（nucleoid）係原核生物（prokaryote；細胞冇細胞核）嘅細胞當中一啲不定形嘅區域，包含隻生物嘅全部或者大部份遺傳物料。
擬人化

擬人化（英文：Anthropomorphism），又或者叫擬人法，係一種講古仔嘅方法，將淨係人有嘅特質外貌加喺其他嘢嘅身上，好似花鳥蟲魚、杯杯碟碟咁。好多時會用喺宗教、文學創作，電影、細路文學、商品宣傳、嘢玩、電玩之上。

史前
最早嘅象牙雕刻「獅子人像」（Löwenmensch），係個獅子頭加個人身，可以睇成係擬人化嘅最早證據，雕象有三萬年咁古老。

神話宗教
神話宗教裏頭嘅神祇，成日都有人嘅特質。希臘神話嘅天神個樣就似足人。中式神話裏面嘅孫悟空同玉皇大帝、印度嘅濕婆，都有人嘅七情六慾。呢啲叫做 Anthropotheism（將人有嘅特質放喺神祇之上）。
新約聖經裏頭耶穌將「錢」人性化成「馬門」，保羅話唔好畀罪喺身體裏頭做王（羅馬書）。

寓言
由亞科·拉咸畫嘅《龜兔賽跑》插畫，1912 年。
古時，擬人法就已經喺古仔裏頭用得好成熟。古希臘嘅《伊索寓言》、公元前四世紀《佛說本生經》、古印度韻文寓言《五卷書》都有用種物講古仔，家下我哋熟悉嘅招績獅子、滑頭狐狸、醒目烏鴉，已經嘅喺書裏頭面出現。
Info：《伊索寓言》嘅擬人化
例如係好出名嘅《伊索寓言》故仔《龜兔賽跑》噉就用到擬人化：
好耐之前，一隻兔仔見到烏龜爬得好慢，就笑佢仲串佢噉話：「我哋嚟個賽跑啦」。烏龜諗咗陣，就應承咗。
第二日朝早，兔仔同烏龜嘅比賽開始。一出發，兔仔就好似支箭噉衝咗出去，好快就將烏龜遠遠拋離，連影都唔見。兔仔心諗：「烏龜夠膽同我賽跑，真係天大嘅笑話。橫掂佢爬得咁慢，我就瞓一陣覺起身再跑，我都實贏到佢」。於是，兔仔就坐低喺一樖大樹下自在噉瞓著咗。
烏龜雖然爬得好慢，但佢都好盡力向住終點向前爬，冇停低休息過。過咗一陣又一陣，終於離終點越嚟越近。
兔仔醒咗，發現已經係挨晚，突然醒起同烏龜賽跑緊，急忙向住終點去跑。可惜為時已晚，無論佢點樣搏命噉跑，亦都趕唔上已經到達終點嘅烏龜。兔仔非常羞慚愧，後悔莫及，從此唔敢再嘲笑其他人喇。

好似上述噉嘅故仔，將兔仔同烏龜（非人事物）描繪到識講嘢（人先有嘅特徵），所以係擬人化嘅例子:p. 2。

近代文學
十九世紀嘅《愛麗絲漫遊仙境》，《木偶奇遇記》，《森林王子》到二十世紀嘅《動物農莊》、《魔介》、《哈比人》都有竅得講人話嘅動物角色。

電視、電影
米奇老鼠，唐老鴨，高飛，巴斯光年，Hello Kitty，多啦A夢，Wall-E，Keroro 軍曹都係人嘅特性嘅嘢。

相關
大壞狼（Big Bad Wolf）：一種固定角色，泛指負責喺個故仔入面扮演大奸角嘅灰狼，通常會嘗試將主角食落肚；例如《小紅帽》入面嗰隻灰狼能夠好似人類噉講嘢，形象好似個強姦犯噉（會跟蹤同傷害細路女），係隻好典型嘅大壞狼；類似嘅狼角色喺《三隻豬仔》同《狼同七隻小山羊》當中都有出現。
修辭手法
童話故事
人格化
擬人 (修辭手法)
擬刺尾鯛

擬刺尾鯛，又叫做副刺尾魚、藍刀鯛，係分布係印度洋同太平洋嘅一種魚。
愛麗絲·獲加

愛麗絲·獲加（英文：Alice Walker，1944年2月9號—）係美國作家同社會活動家，曾獲普立茲小說獎、美國國家圖書獎，代表作係《紫色姐妹花》，史提芬·史匹堡曾經將佢改編為同名電影。
愛麗絲坪

愛麗絲坪（Alice Springs），又叫愛麗絲泉，係澳洲北領地第三大鎮，人口約莫有3萬。
愛麗絲夢遊仙境

《愛麗絲夢遊仙境》（Alice's Adventures in Wonderland）係一本寫畀細路睇嘅書，作者係卡洛爾，佢嘅真名係 Charles Lutwidge Dodson，本書喺1865年出版。個古仔講個叫愛麗絲嘅細路女跌咗個兔仔窿度，去咗一個古靈精怪嘅地方，同啲識行、識走、識講嘢嘅動物、啤牌，一齊嘅奇遇。原嚟只係發咗一場夢。
而加已有超過五十種話嘅譯本，百幾個唔同嘅版本，重有好多改編作品（戲呀、卡通呀、game 呀）。續集係《愛麗絲鏡中奇遇（英文：Through the Looking-Glass）》。
愛麗絲門羅

愛麗絲門羅（Alice Munro，1931年7月10號—），係加拿大女作家，2013年攞諾貝爾文學獎。
愛麗莎

愛麗莎·費南德茲（Elisa Fernandes，1950年2月14號—1993年1月2號）係巴西女演員。佢係1976年巴西電視劇女奴伊佐拉（A Escrava Isaura）嘅女主角。
1993年，愛麗莎喺里約熱內盧因癌死咗，享年42。
愛麗遜珍妮

愛麗遜珍妮（英文：Allison Janney，1959年11月19號—）係美國女演員，憑住2017年電影《冰之驕女》攞咗第90屆奧斯卡金像獎最佳女配角獎。
林國清

林國清係台灣激進親中派嘅中華統一促進黨成員，負責「清芳黨部」，同時亦係台南市兩岸交流促進會會長。
佢從18歲開始就跟住白狼張安樂，年輕時混黑道，做過唔少違法嘅事，包括製毒、幫派械鬥甚至開槍殺人，仲因為被列入一清專案而畀送去綠島坐監。
「清芳黨部」係白狼同中國各地官員到訪台南時嘅重要據點。林國清過去亦曾經係竹聯幫嘅大老。
林嘉誠

林嘉誠（粵拼：lam4 gaa1 sing4，Lam Ka Seng，1994年5月28號—），喺澳門出世，係澳門足球運動員，而家澳門足球代表隊嘅成員。
林嘉華

林嘉華（英文：Dominic Lam，1957年4月2號—）係香港電視劇演員，已婚同有一仔，老婆係前無綫電視服裝指導劉寶珍（Jumbo Lau）。

生平
林嘉華喺聖若瑟英文中學畢業，1974年加入第一屆警察少年訓練學校，攞到銀笛獎，並成為香港電台節目《少年警訊》第一代主持。其間佢受麗的電視監製麥當雄賞識，加入麗的電視做演員。1970年代末林嘉華為麗的拍咗幾套劇集，包括《鱷魚淚》等，並主唱一啲動畫主題曲。
1980年轉投無綫電視，除拍劇之外，並同陳秀珠一齊主持電視節目《體育世界》、《香港早晨》等等。之後佢喺1988年舉家移民加拿大多倫多。移民早期仍間中為無綫拍劇，至1995年參演《萬里長情》後，決定暫別香港返回多倫多。
喺多倫多佢為新時代電視（無綫電視為股東之一）同埋加拿大中文電台主持咗唔少節目，好似多倫多同溫哥華嘅華裔小姐競選等等。佢一直喺主持電台節目《林嘉華加連華》至今。
近年返香港演出，參演多套無綫電視劇好似《學警出更》同黃子華主演嘅《奸人堅》等。喺2010年，佢參演《鐵馬尋橋》，飾演反派榮德（青雞面），取得一眾好評，觀眾一致認為佢演技好，認為佢有能力問鼎嗰年萬千星輝頒獎典禮嘅最佳男配角一獎。
林嘉華曾經係香港無綫部頭合約男藝員，同時亦係多倫多新時代電視藝人同加拿大中文電台AM1430節目主持，所以佢成日穿梭加、港兩地。2012年5月，佢同無綫約滿後正式轉投城市電訊，《飛虎》係佢嘅告別作。

紀錄片
1999年：千禧巨龍
2002年：龍。一九七三以後... Dragon since 1973
林國良

林國良，香港親中派政治人，香港再出發大聯盟發起人之一。
林國信

林國信係台灣激進親中派人士，佢係中華統一促進黨中央委員，亦係海峽兩岸台粵交流協會理事長。
2023年12月，佢俾人揭發疑似接受廣東省茂名市委會統戰部指示，搞咗個名為投資同旅遊嘅招募活動，誘導台灣人去中國免費旅遊，同時資助佢女林芳竹競選立法委員。2024年1月3日，佢訊後交保，但嚟辦保嘅佢小弟仲搞出事，推打記者，引發眾怒。佢仲涉嫌受中國廣東省梅州市人民政府等單位指示，幫助統促黨總裁張安樂順利當選，招募統促黨成員去廣東各處旅遊，接受落地招待，呢啲行為涉及犯《反滲透法》。
明慧

明慧，和尚一人，有號法師。香港佛教中人，明珠佛學社創辦人，筏可大弟子，師徒一齊由中國南海來。著有大嶼山志。
明愛聖若瑟中學

明愛聖若瑟中學（英文：Caritas St. Joseph Secondary School）係香港新界青衣島一間津貼中學，喺楓樹窩路10號，1971年由香港明愛創辦，嗰時叫明愛聖若瑟職業先修學校（英文： Caritas St. Joseph Prevocational School），校址喺荃灣城門道，1989年搬去青衣，2001年改做文法中學同改校名。
呢篇明愛聖若瑟中學係關於香港教育（包括學校）有關嘅楔位文章。你可以透過編輯或修訂增加佢嘅內容。
明愛賽馬會樂仁學校

明愛賽馬會樂仁學校（英文：Caritas Jockey Club Lok Yan School）係香港一間嚴重智障特殊學校，位於九龍深水埗永康街121號。

學校設施
禮堂、輔導教學室、模擬環境教學室、視藝室、音樂室、音樂天地室、活動室、電腦室、多感官室、多媒體室、物理治療室、職業治療室、言語治療室、醫護室、圖書館、車縫工場、金工/木工工場、教研室、花圃、遊樂場、家長資源室、停車場、禮堂。

開設科目
中國語文、自理、視覺藝術、大小肌活動、音樂、數學、通識教育/獨立生活、健康管理及社會關懷、資訊及通訊科技、常識、其他學習經歷。
明文

明文（英文：Plaintext）係密碼學術語，指傳送方想要接收方攞到嘅原本訊息，明文喺傳送過程要先由傳送方加密，變成密文，再由接收方解密，變返做明文。
明戈拉

明戈拉（مینګورہ）係巴基斯坦西北邊境省سوات‎縣最大嘅城市。1998年，نګورہ嘅人口約莫有175,000人。
明愛胡振中中學

明愛胡振中中學（Caritas Wu Cheng-Chung Secondary School）係香港南區一間中學，喺薄扶林羅富國徑8號，1967年創校，而家個校舍喺2005年啟用。
明愛胡振中中學自2024年學年開始被併入大嶼山東涌嘅明愛華德中書院。
明愛醫院

明愛醫院（英文：Caritas Medical Centre）係香港一間公立天主教醫院，1964年由香港明愛創立，嚮長沙灣永康街111號，1991年開始由醫院管理局管理，係九龍西聯網其中一間醫院。

簡介
明愛醫院喺1964年成立，係一間全科醫院，為住院同門診病人提供全面的急症、復康、日間同社區醫療服務。呢種一站式服務符合病人嘅需要，佢哋當中大部份係年長、低收入人士同新移民。醫院同創辦機構香港明愛維持緊密聯繫，本住明愛「獻出愛心，帶來希望」嘅宗旨服務社群。醫院喺2014年初完成第二期重建工程，提供日間護理同復康服務嘅懷明樓落成啟用，期望更現代化嘅設施能符合與日俱增嘅需求，提供更優質、更適切嘅醫療服務。
明斯克

明斯克（白俄羅斯文：Мінск，羅馬化：Minsk）係白俄羅斯嘅首都。
明斯克協議

《明斯克協議》係喺2014年9月喺白俄羅斯首都明斯克簽訂嘅停火協議，主要由OSCE、烏克蘭、同俄羅斯負責起草。談判期間亦都包括咗烏克蘭東部頓巴斯嘅兩個親俄羅斯分裂政權（頓涅茨克人民共和國同盧甘斯克人民共和國）嘅代表嚟參與。份協議除咗落實停火之外，亦同時保障兩個分裂國會留喺烏克蘭，而烏克蘭政府就會承諾畀頓涅茨克州同盧甘斯克州更大嘅自治權。為咗更有效落實協議，2015年烏克蘭再額外制定《新明斯克協議》。

備忘錄
維基文庫有原文：
Memorandum on fulfilment of the provisions of the Protocol on the results of consultations of the Trilateral Contact Group
喺簽咗《明斯克協議》原文之後幾個禮拜，兩邊依然繼續有鬥爭。喺9月19號，談判官再一次簽咗一份備忘錄，主要都係清晰協議已經有嘅嘢：
安全區域唔會畀任何軍機飛過
所有僱傭兵一定要離場
任何軍事攻擊都禁晒
所有重型武器都要離前線至少15公里（9.3英里），設立一個30公里（19英里）長嘅邊界緩衝區
OSCE繼續負責做監測，睇住兩邊係咪跟緊份協議嚟做

反應
喺簽咗備忘錄之後冇耐，兩邊又發生過鬥爭，而佢哋都賴對方違反咗份協議。到10月尾，頓涅茨克人民共和國總理話會攞返所有喺之前輸過嘅地方，但係佢之後又聲稱，佢意思係只係會用和平嘅手法嚟做。
喺2014年11月，兩個分裂國舉行咗自己嘅選舉，而OSCE主席亦肯定呢件事違反咗份協議。
喺12月5號，俄羅斯外交部聲稱呢啲選舉係完全配合協議嘅規定。佢亦反駁批評烏克蘭冇對頓巴斯嘅軍事人做法律豁免。

失敗
到2015年1月，明斯克協議嘅條文基本上已經消失到無影無蹤。當頓涅茨克人民共和國打贏咗一場仗之後，佢哋聲稱佢哋唔會考慮份協議嘅條文，份協議正式失敗。佢哋嘅官員喺之後亦肯定佢哋唔會再嘗試做停火，連《紐約時報》都話停火已經失咗蹤。
喺1月18號，同一班談判官嘗試繼續傾停火，但係因為頓國同盧國嘅代表都冇出現，所以結果最終得個吉。
文孔義

文孔義，香港親中派政治人物兼社會福利界人士。

選舉經歷
喺2021年9月，佢成為香港特别行政區選舉委員會社會福利界委員。之後佢喺李家超無提政綱嘅情況下，有份提名李家超參與2022年香港行政長官選舉。
文園酒家

葡京酒店文園酒家：澳門新口岸友誼大馬路嘅一間酒樓，喺度營業緊。
廣州文園酒家：以前廣州市荔灣區文昌路嘅一間已經冇咗嘅酒樓。
文員

文員，中國大陸又叫書記員，係一間機構入面負責基本文書工作嘅白領人員，通常係最低級嘅。文員可以跟佢負責嘅職務再細分，譬如資料輸入文員、零售文員。
文在寅

文在寅（粵拼：man4 zoi6 jan4；韓語：문재인 Mun Jae-in；1953年1月24號—），大韓民國第19位總統，2015年到2016年係共同民主黨嘅阿頭。
文在寅喺北韓難民家庭出世。後生曾經搞過人權運動，做過盧武鉉嘅助手。2017年選到韓國總統。

爭議
2019年3月21號，韓國《朝鮮日報》報導話，文在寅喺同馬來西亞首相馬哈迪舉行首腦會談同國賓晚宴嘅時候，接連出現口誤，另有話，文在寅喺下晝用晚間嘅問候語打招呼，晚間就用下晝嘅問候語打招呼。報導重話，3月13號，文在寅與同馬哈迪舉行會談後，喺共同記者會上用印尼文，而非馬來語作出問候。在野黨同韓國媒體紛紛譴責，話文在寅嘅差池係「外交災難」。後來韓國外交部長康京和就呢啲事向韓國國會道歉，承認犯咗個「痛苦嘅錯誤」。
文多薩

文多薩（他加祿話：Rolando del Rosario Mendoza，1955年1月10號—2010年8月23號）係菲律賓前高級督察，喺2010年8月23號馬尼拉人質事件中持械劫持、綁架同謀殺。事件中，Rolando Mendoza同菲律賓政府談判咗幾個鐘都冇結果之後，開槍殺咗8名香港人，喺當晚8時42分俾警察射殺。事後佢畀香港嘅星島日報叫做「警魔」。
佢出殯時，佢屋企人喺佢嘅棺材上面冚上咗菲律賓國旗。
文咸西街

文咸西街（英文：Bonham Strand West）係香港上環一條馬路，由文咸東街開始，去到德輔道西。街名係嚟自第三任香港總督文咸。
方珉雅

方珉雅，係大韓民國嘅一個女藝人同埋歌手。
方程式

喺數學入面，方程（或者叫方程式）係由一條或者多條等式組成。每條等式內，都表示兩邊表達式，係相等嘅。方程通常含未知數，以已知數去求未知數，從而得出答案，呢個過程叫解方程，而答案數字叫解。有啲方程，根本解唔到未知數。例如，兩邊係同一樣嘢，只係表達式唔同寫法，兩邊係永遠一樣，因此叫恆等式。而有一啲，兩邊表達式有矛盾，就叫矛盾式。
現代方程，都用西洋數學方式表達。
當中等號，分開兩邊表達式。呢兩邊表達式，都係相等。等號兩橫同長兼平行，代表相等。x 係未知數，3同5係已知數。求解得出x爲之2。
方炯鑌

方炯鑌（1977年7月17號—），係馬來西亞唱作人，佢係方炯嘉嘅兄長。
方炳華

方炳華，香港親中派政治人，香港再出發大聯盟發起人之一。
方珈悠

方珈悠（英文：Jaime Fong；1984年1月21號—），係香港女歌手，自細喺加拿大生活，之後回流香港，2008年出道做歌手。

演出
呢個表唔完整，歡迎加料。
方皓玟

方皓玟（英文：Charmaine Fong，原名吳嘉欣，1980年5月1號—）係香港女歌手，2002年出道，祖籍廣東潮州。
2019年，佢嘅新歌《人話》諷刺時弊，短短幾日就突破五十萬點擊。
方燦

方燦（1997年10月3號—）係大韓民國嘅一個男藝人同歌手。
施耶治

施耶治（粵拼：si1 je4 zi6，英文：Hakim Ziyech，1993年3月19號—）係個摩洛哥足球運動員，司職右翼，而家效力緊英超球會車路士。

葳蕤史
呢個表唔完整，歡迎加料。
施華綠洲

施華綠洲係埃及一個綠洲，喺埃及西北部，同首都開羅隔住約莫560公里。佢地勢喺海平面下低18到19米，長80公里，闊20公里，住咗約莫2.3萬人。
呢篇施華綠洲係同埃及有啦掕嘅楔位文章，重未搞掂嘅。麻煩你幫手補充佢嘅內容。
施莎羅美路

施莎羅美路（英文：Cesar Romero，1907年2月15號—1994年1月1號）係一個美國嘅男電影演員、電視演員、舞台劇演員、演員，佢喺1933年出道。
施萍麗

施萍麗，香港親中派人士。

政治立場
佢嘅政治立場係親中派，曾經高調支持梁振英。面對當時梁振英涉及UGL案等誠信問題，佢責難香港人無限放大問題，又話社會太多偏激嘅批評。
佢亦曾經呼籲人參與設立政治篩選並大幅度削減直選議席嘅2023年香港區議會選舉，並主禮一個相關嘅填色比賽。
施蓮娜

施蓮娜（粵拼：si1 lin4 naa4，希臘文：Σελήνη）係希臘神話入面嘅月光女神，對應羅馬神話嘅露娜。化學元素硒個名就係嚟自佢個名。
施維斯達

施維斯達（法文：Mickaël Silvestre，1977年8月9號—）係法國一足球員，司職中堅或者左後衛，效力過雷恩、國際米蘭、曼聯、阿仙奴同埋雲達不來梅。
施素高

施素高（粵拼：si1 sou3 gou1，法文：Moussa Sissoko，1989年8月16號—）係一個男足球員，佢嚟自法國，踢緊中場，喺2007年正式出道。

葳蕤史
呢節要加長。
施耐庵

施耐庵（粵拼：si1 noi6 am1；1296年—1372年），係元末明初小說家，多數人認為佢係《水滸傳》作者。
施耐德潤之介

施耐德潤之介（1977年5月22號—）係日本足球員，司職守門員，效力過Gunma FC Fortona，鳥棲砂岩，仙台七夕，鳥取飛翔，橫濱FC，及奈良倶楽部。
施羅德

施羅德（1944年4月7號—）係德國前總理，1998年到2005年在位，德國社會民主黨人。
佢退出政壇之後做咗俄羅斯嘅北溪天然氣管道公司嘅股東委員會主席同埋俄羅斯石油公司嘅董事長。俄羅斯報紙喺2020年話佢嘅年薪有成60萬歐元。佢早喺擔任德國總理嗰陣就已經同俄羅斯總統普京做咗朋友。
最緊要好玩

《最緊要好玩》（英文：Hong Kong Gag Gag）係香港電視廣播有限公司嘅趣劇節目，由2017年2月11號到4月29號，同埋由同年5月27號到8月26號，香港時間逢禮拜六夜晚22:30-23:00喺翡翠台播出。
呢個節目內容係仿效香港1980年代嘅一啲搞笑趣劇，主要由無綫搞笑演員（林盛斌、泰臣、何遠東、戴耀明、黃建東、胡渭康、何君誠、蔡康年、張致恆、麥美恩、張美妮、莊思敏、吳沚默、吳嘉儀、張惠雅、李綺雯、樊奕敏）、香港演藝學院學員（鄧智堅、許晉邦、張翼東、吳佩隆、李項珩、黃頌明）及新一屆演藝進修班演員（伍禮騫、胡㻗、袁鎮業、麥凱程、阮嘉敏、程晧、蘇可欣、葉蒨文）演出。
雖然呢個節目口碑麻麻，不過長做長有，同埋雖然4月底打後安排咗第啲節目接檔，但喺5月底開始又安排繼續做返呢個節目，更安排喺8月28號到9月1號禮拜一到五夜晚22:30-23:00播多5集，叫《最緊要好好玩 消暑版》，揾嚟唔少出名藝員客串。

節目調動
2017年3月11號：由於播《迷》結局篇，所以停播一次。
2017年3月25號：由於播《千奇百趣特工隊》最後一集，所以停播一次。
2017年4月1號：由於播《群星唱談鄭少秋》，所以停播一次。
2017年6月3號：由於播《2017勁歌金曲優秀選第一回》，所以停播一次。
最長的電影

《最長的電影》係由周杰倫填詞、作曲同演唱，鍾興民編曲。呢首歌收錄喺《我很忙》專輯入面。
最終幻想 零式

最終幻想零式（日文：ファイナルファンタジー零式(Fainaru Fantajī Reishiki)；英文：Final Fantasy Type-0；JPCSP模擬代碼：NPJH90252；PPSSPP模擬代碼：NPJH50443）係史克威爾艾尼克斯(SQUARE ENIX)最新開發嘅最终幻想系列手提電話網上遊戲，Fabula Nova Crystallis Final Fantasy XIII計劃嘅第三作。Agito 係拉丁文，意思係「採取行動」。

簡介
遊戲舞台喺一間叫培利希提里姆魔導院，而學生分為13個班級，一齊過住日常生活。喺插圖中可以睇到12位學生，各自有唔同嘅武器，有咭片、日本刀、鐮刀、手槍、權杖、槍、弓箭、笛子、劍、格鬥……從製作人員嘅訪問入面，知道除咗呢12位學生外，重有位神秘人物啱啱組成「13」呢個數字。而喺發表會嘅短片上面，出現「同水晶締結契約」，製作人員話有種同水晶締結嘅「血契約」。
最緊要好好玩 消暑版

《最緊要好好玩 消暑版》（英文：Gag Gag Summer）係香港電視廣播有限公司嘅趣劇節目，《最緊要好玩》兄弟作品，由2017年8月28號到9月1號香港時間禮拜一到五夜晚22:30-23:00喺翡翠台播出。
節目屬《最緊要好玩》嘅「明星消暑版」，原有班底繼續用短劇送上歡樂，亦邀請咗唔同紅星粉墨登場。
最美麗的第七天

《最美麗的第七天》（The Seventh Day）係香港電視廣播有限公司時裝劇集，由鄭嘉穎、周麗淇、黃宗澤、唐詩詠、姚子羚、陳山聰、李思欣、李雨陽主演，監製王心慰。呢套劇喺2008年2月18號首播，一共20集。
最終幻想戰略版

《最終幻想戰略版》（Final Fantasy Tactics）係日本Square Enix喺1997年6月20號出版嘅戰術角色扮演遊戲。家下淨得PS平台有得玩。
最緊要正字

《最緊要正字》（More than Words）係香港無綫電視嘅一個電視節目，響2006年10月15號星期日首播，一個星期播一集；響12月16號起，改響星期六播出。節目係由王貽興、徐淑敏同埋沈卓盈主持。其中嘅內容有講解其中嘅錯別字同埋正字加上佢嘅用法，重有考吓啲嘉賓寫嘅字係唔係正字。響呢個節目度，亦都包括咗有關傳統字同化字之間嘅差異同埋用法。

批評
個節目出咗之後，有唔少人批評呢個節目其實係「正字為名、正音為實」，或者覺得根本係何文匯教授推行嗰套正音活動嘅延續。而當中以王亭之特別激烈，極力反對何文匯提出嘅粵語正音，佢因為咁而搞咗個粵語文化傳播協會。
由於《最緊要正字》嘅成功，令「寫正字、讀正音」嘅風氣越嚟越勁，亦令到香港好多文化人都開始關心「正音」嘅影響力。而呢種影響已經由規範書本嘅「文讀」去到「白讀」（即日常語音），甚至香港中學會考中文科口試亦都以何文匯提倡嗰套「正音」為標準。粵語文化傳播協會重罕有咁寫信畀特首曾蔭權，要求當局正視問題
。
亦有人喺 Blogger 度寫咗一系列對《最緊要正字》嘅批評
。
最美的太陽

《最美的太陽》係中國歌手張杰出嘅細碟，喺2007年12月4號發行。

簡介
呢張細碟收錄咗4首歌。
梅利阿伯拉罕

梅利阿伯拉罕（英文：F. Murray Abraham，1939年10月24號—）係美國一個男電視演員、電影演員、舞台劇演員，1959年出道。
梅卓燕

梅卓燕係香港舞蹈家，廣州出世。
佢1981年加入香港舞蹈團，做過舞劇《黃土地》、《胭脂扣》、《玉卿嫂》嘅女主角。1985年喺香港青年編舞大賽中攞咗中國舞組冠軍，得到學金去紐約學現代舞。回港後開始創作。
1990年轉做獨立舞蹈家，曾經攞過亞洲文化協會資助去紐約學接觸即興同埋後現代舞蹈技巧，又獲邀參加美國舞蹈節國際編舞營。回港後做咗香港舞蹈團及城市當代舞蹈團編舞。近年佢多次去比利時、里斯本、倫敦、柏林、巴黎、紐約等地方嘅藝術節表演獨舞創作。
1998年參與翩娜·包殊伍珀塔爾舞蹈劇場廿五週年紀念節演出，1999年參與翩娜·包殊舞團嘅《春之祭》演出。
佢曾多次獲香港舞蹈聯盟頒發「香港舞蹈年獎」，表揚佢喺海外作為香港文化大使嘅貢獻。2001年獲慧妍雅集選為「傑出女士」。2005年獲《旭茉》雜誌選為2005十大成功女性。

作品
《遊園驚夢》
《狂草》
《白描》
《水銀瀉》
《獨步》
《華麗與蒼涼》
《情男色女－達利vs加拉》
《流蓮歡》
《風．水－水》
《藍舞》
《再世。尋梅》
《日記VI．謝幕》
梅夫人婦女會主樓

梅夫人婦女會主樓（英文：The Helena May Main Building）係香港梅夫人婦女會嘅總部建築物，喺中環花園道35號，1916年起好，佢嘅外部喺1993年做咗香港法定古蹟。
梅利

安迪．梅利爵士，OBE（Sir Andy Murray，1987年5月15號—）係英國一位職業網球員，蘇格蘭格拉斯哥出世，身高1.90米（6英尺3英寸），體重84公斤（185磅）。

球員生涯
梅利右手揸拍，3歲就接觸網球，2005年轉打職業賽。2012年，佢請咗前世界第一網球手蘭度（Ivan Lendl）做佢教練，成績有所進步，包括溫布頓網球公開賽只係僅僅輸畀瑞士籍嘅費達拿，及後重贏咗2012年夏季奧林匹克運動會網球男單金牌同埋美國網球公開賽冠軍。
截至2016年溫布頓網球錦標賽，梅利十一次打入網球四大滿貫賽事嘅男子單打決賽，其中三次對費達拿，勝率0-3；七次對塞爾維亞籍嘅祖高域，勝率2-5；一次對加拿大籍嘅拉奧歷，勝率1-0。

花邊
梅利叫自己做蘇格蘭人同埋英國人。2006年FIFA世界盃，梅利話「除咗英格蘭唔支持任何隊」，結果佢喺佢個網站度收到好多反對嘅郵件。
2017年，佢獲伊利沙伯二世冊封做下級勳位爵士。
梅原裕一郎

梅原裕一郎 ，係日本嘅一個男配音員。

配音作品一覽
呢個表唔完整，歡迎加料。
梅含理

梅含理（Francis Henry May，1860年3月14號—1922年2月6號）係第15任香港總督。

用佢個名嘅地方
梅道：喺香港島半山區。
梅道站：喺梅道。
梅堂：喺香港大學明原堂。
梅坑鎮

梅坑鎮（粵拼：mui4 haang1 zan3）係中國廣東韶關轄下嘅一個鎮，喺新豐西南邊。
梅大高速公路倒冧

梅大高速公路倒冧（粵音：mui4 daai6 gou1 cuk1 gung1 lou6 dou2 lam3）係指喺2024年5月1號半夜兩點幾嗰陣，廣東梅州梅大高速公路茶陽路段無啦啦冧咗落嚟，搞到廿三架車畀啲泥衾實嗮，有啲車仲燒着埋𠻹。呢單嘢令到差唔多五十人死咗，仲有成卅人整親。而至於點解呢條公路無啦啦冧咗，具體原因仲喺度查緊，初步估可能係同地質結構、落雨、施工質量等唔同因素有所啦掕。
朱育青

朱育青係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
朱自清

朱自清（粵拼：zyu1 zi6 cing1，1898年11月22號—1948年8月12號），原名朱自華，字佩弦，號秋實，係浙江紹興人，中國現代詩人、散文作家。

生平
1898年11月22號（光緒二十四年十月初九）喺江蘇海州（民國改為東海縣）出世
1920年北京大學畢業
1925年喺清華大學做中文系教授
1931年去英國留學，返中國之後喺清華大學做教授
中國抗日戰爭期間，喺西南聯合大學教書
1948年喺北京病死，享年50歲
佢喺學生時代開始作詩作文搵食，後來佢致力作散文。佢亦研究過古典文學。
朱芯儀

朱芯儀，台灣女演員，淡江大學法國語文學系畢業。2011年憑《犀利人妻》攞到第46屆金鐘獎戲劇節目女配角獎。
朱茵

朱茵（英文：Athena Chu；1971年10月25號—），係香港女演員，香港出世，祖籍廣東順德，1992年出道，一出道就做電影《逃學威龍2》女主角，之後除咗拍電影，亦做過幾年無綫電視藝員。佢老公係歌手黃貫中。

舞台劇
2010年 《瘋狂夜宴搞偷情》《Don't Dress for Dinner》飾 Jacqueline。
2011年《再見女郎》《The Goodbye Girl》飾 Paula。
朱芬齡

朱芬齡（英文：Carlye Chu，1960年—）係香港高等法院上訴法庭副庭長，亦係國安法指定法官。
佢喺香港出世、修讀法律同執業，1991年加入香港司法機構。
朱芳雨

朱芳雨（1983年1月5號—）係中國職業籃球員，喺廣西柳州出世，廣東工業大學畢業。身高2.01米，體重100公斤，司職小前鋒，綽號「三分雨」，1999年開始效力廣東華南虎，2017年退役，而家係球隊總經理。
朱華勒話

朱華勒話（法文：joual /ʒwal/），國語譯若阿爾語。係魁北克法文嘅一種歸融話喺滿地可用。而家越嚟越少人講，因為魁北克人認為呢種話好俗[未記出處或冇根據]。
時間跳躍

時間跳躍，時空穿梭分支。時間穿梭可以同時兩個自己，然而時間跳躍，得意識傳到過去或者未來自己，唔會同時有兩個自己。跳到舊時，改變就會產生平行世界，另行發展。而跳到第日，就直接改變。
時間跳躍隻字，出自一九六八年筒井康隆小說越時少女，同時和製英語為time leap，即タイムリープ。講有少女經歷幾次重複度日，無端端返返過去。更嚴謹故事結構，就出自一九九五年高畑京一郎小說時間跳躍聽日即尋日，故仔內裏探究時間跳躍現象，次次跳返去到都會變。
依啲就成為故事題材。有啲寫到好易改變，有啲就寫成過去好難改變，跳好多次結果一樣。
時間都去哪兒了

《時間都去哪兒了》係由陳曦作詞，董冬冬作曲，王錚亮演唱。呢首歌原本係中國大陸2011年電視劇《老牛家的戰爭》片尾曲，之後喺2013年被馮小剛導演電影《私人定製》再次揀做插曲。
時頻譜

時頻譜（粵拼：si4 pan4 pou2；英文：Spectrogram）係一種科學同工程上成日用嘅圖，幅圖會顯示唔同頻率嘅訊號分別點樣隨時間而變化。